
І. ОБЩА ЧАСТ
[bookmark: _Toc402507844]1. Предмет и обект на поръчката: 
Директорът на Териториално поделение ДГС Малко Търново, в качеството си на Възложител, ще проведе процедура за обществена поръчка по реда на чл.18, т.1 от ЗОП  – Открита процедура по чл. 20, ал. 1, т. 1, буква „б“ от ЗОП с предмет: „Техническо обслужване, включващо ремонт и профилактика на автомобилите собственост на ТП ДГС Малко Търново, както и доставка на резервни части необходими за техническото обслужване“.
Настоящата документация съдържа информация, която дава възможност на потенциалните изпълнители да се запознаят с предмета на поръчката и условията за нейното изпълнение, условията за участие, изисквания към кандидатите и процедурата по провеждането й.
Обект на настоящата обществена поръчка е „Предоставянето на услуга” по смисъла на чл. 3, ал. 1, т. 3 от ЗОП, като избраният за изпълнител на обществената поръчка следва да извършва за срок от 24 (двадесет и четири) месеца, считано от подписването на договора услуги по Техническо обслужване  на автомобилите собственост на ТП ДГС Малко Търново, както и доставка на резервни части по предмет и обем съгласно Техническата спецификация на поръчката.
2. Пълно описание: предметът на поръчката включва изпълнението на следните дейности:
· Цялостна диагностика на МПС;
· Извършване на услуги по техническо обслужване на автомобилите, което включва: лек, среден и основен (тежък) ремонт на автомобилите стопанисвани от ТП ДГС Малко Търново, сервизно обслужване на автомобилите в пълен обем и периодичност, съгласно предписанията на производителя на съответната марка МПС, профилактика, диагностика, тенекеджийско-бояджийски дейности; 
· Техническо обслужване и ремонт на двигателя, съединителя, скоростната кутия, ръчна спирачка, карданно предаване;
· Техническо обслужване и ремонт на преден мост, кормилно управление, заден мост, спирачна система, окачване на автомобила; 
· Техническо обслужване и ремонт на системата на електрооборудване на автомобила, горивната система и климатичната система;
· Техническо обслужване и ремонт на ходовата част на автомобила и регулиране на преден мост;
· При невъзможност на автомобилите да се придвижват на собствен ход до съответната база, репатрирането им се извършва за сметка на изпълнителя.
· Доставка и монтаж на резервни части и консумативи за МПС по цени съгласно ценовата оферта на Изпълнителя, без начислена надценка, като доставените резервни части и консумативи трябва да са фабрично нови и оригинални за съответната марка и модел МПС и да отговарят на изискванията за качество в Република България. 
· Гаранционният срок на доставените резервни части и консумативи е съобразно гаранцията на производителя им и и започва да тече от датата на фактурата за извършената доставка.
· Гаранционен срок на извършените ремонти дейности - по предложение на участника, но не по-малко от 6 месеца за лек и среден ремонт и 12 месеца за основен (тежък) ремонт, считано от датата на подписване на документа, удостоверяващ изпълнението.
При изпълнението на настоящата обществена поръчка избраният Изпълнител следва да извършва регулярно техническо обслужване на МПС в зависимост от пробега на автомобила и техническите изисквания на производителя. Извършване на диагностика на автомобил по заявка на възложителя на: двигател, горивна уредба, запалителна уредба, ел.инсталация, съединител, предавателна кутия, ходова част, кормилно управление, спирачна уредба, хидравлична система. Ремонт на аварирали автомобили. Подмяна на части, тенекеджийски  и бояджийски услуги, изправяне на джанти, регулиране на ходова част.
Моторните превозни средства, по които ще се извършва техническото обслужване и ремонта - предмет на поръчката са подробно описани, със съответните марка/модел, Рег. №…., в Техническата спецификация, представляваща неразделна част от договора.
Изпълнителят се задължава да извършва и техническо обслужване и ремонт и на новопридобити автомобили от Възложителя през срока на действие на сключения договор.
Обхватът, обемът и изискванията към изпълнението на обществената поръчка са подробно описани и регламентирани в техническата спецификация, неразделна част към настоящата документация. 

Начин на възлагане: 
Ремонтните дейности по автомобилите ще бъдат извършвани при възникнала необходимост, чрез заявка от страна на представител от ТП ДГС Малко Търново.
Изпълнителят ще издава пълна писмена гаранция за качеството на извършените от него дейности по моторните превозни средства, за срок не по-малко от гаранционния срок на вложените резервни части и консумативи. 
Списък на най-често използваните резервни части и консумативи, без Възложителят да се ангажира с тяхното усвояване по видове и количества, е наличен в Техническата спецификация- Приложение № 12.
Възложителят може да заявява и резервни части и консумативи извън посочените в техническата спецификация, в рамките на общата стойност по сключения договор. 
В случай, че ТП ДГС Малко Търново придобие нови МПС, през срока на действие на сключения договор, избраният Изпълнител трябва да има възможност за доставка на резервни части и консумативи и за тях, като условията, цените и процентът отстъпка, предложени в ценовата му оферта се запазват същите. 
Всички разходи, свързани с доставката на резервните части и консумативи са за сметка на Изпълнителя.
Срок за приемане на автомобила в сервиз след заявка  - по предложение на изпълнителя, но не по-късно от 2 (два) работни дни след датата на заявката.
Сроковете за извършване на ремонтните работи по автомобилите са както следва: 
·  да е не по-дълъг от 3 (три) работни дни за лек ремонт;
·  да е не по-дълъг от 7 (седем) работни за среден ремонт;
·  да е не по-дълъг от 14 (четиринадесет) работни дни за основен (тежък) ремонт; 
считано от датата на приемането на автомобила на сервиз.
Ако участник предложи срокове по предходните две точки, които надвишават поставените като изискване от Възложителя се отстранява от участие.
3. Обособени позиции.
Обществената поръчка не е разделена на обособени позиции.
Мотиви за неразделяне на обществената поръчка на обособени позиции - съгласно чл.46, ал.1 от ЗОП, възложителят не разделя поръчката на обособени позиции тъй като:
В предмета на настоящата обществена поръчка са включени дейности свързани с извършването  на техническо обслужване – лек, среден, основен (тежък) ремонт и профилактика на автомобилите, собственост на ТП ДГС Малко Търново. При извършването на ремонта и профилактиката на автомобилите възниква необходимост от доставка на резервни части, което ще се установява от специалистите на Изпълнителя осъществяващи дейностите по ремонт и профилактика, с цел спестяване на време за доставката на необходимите резервни части е целесъобразно резервните части за извършването на услугата да се поръчват и доставят от Изпълнителя на ремонта и профилактиката на автомобилите. Двете дейности са взаимосвързани по начин и в степен, които при разделяне на позиции биха довели до съществени затруднения за постигане на желания краен резултат. Възлагането на услугата - лек, среден, основен (тежък) ремонт и профилактика на автомобилите, собственост на ТП „ДГС Малко Търново“ и доставката на резервните части за извършването на ремонта на автомобилите отделни изпълнители би създало пречки във времеви аспект и би забавило изпълнението на дейностите. Всичко гореизложено показва, че обществената поръчка следва да бъде изпълнена от един изпълнител. Предвид горните съображения и с оглед основната цел на закона за постигане на ефективност при разходване на публичните средства, в случая се приема, че разделянето на обществената поръчка на обособени позиции не е целесъобразно.
4. Мотиви за избор на процедурата: С избраната процедура се постига реализиране на целите и принципите на ЗОП, а именно, осигуряване на ефективност при разходване на бюджетните средства, публичност, прозрачност, свободна и лоялна конкуренция, равнопоставеност, недопускане на дискриминация.
Възложителят обявява настоящата процедура за възлагане на ОП на основание чл. 20, ал.1, т.1, буква „б“, във връзка с чл.18, ал.1, т.1, във връзка с чл.74 от Закона за обществените поръчки (ЗОП). 
Съгласно разпоредбата на чл.20, ал.1, т.1, буква „б“ от ЗОП, когато планираната за провеждане обществена поръчка за услуга е на прогнозна стойност по-голяма или равна на 200 000 лв. без ДДС, Възложителят прилага процедурите по чл. 18, ал.1, т. 1 – 11 на ЗОП. В случая, прогнозната стойност на настоящата ОП за ТП ДГС Малко Търново е 65 000 лв. (шестдесет и пет хиляди лева) без ДДС, но съгласно Заповед № РД-10-8/22.01.2019 год. на Директора „ЮИДП” ДП – гр. Сливен разполагаемият финансов ресурс за дейностите за цялото „ЮИДП” ДП - гр.Сливен надвишава 280 000 лв. без ДДС.
[bookmark: _Toc402507845]Предвид, че не са налице основания за провеждане на „пряко договаряне“, както и че не са налице основанията за провеждане на състезателен диалог или някоя от процедурите на договаряне, безспорно е налице предпоставката ОП да бъде възложена по предвидения в ЗОП ред - открита процедура по чл.18, ал.1, т.1 от ЗОП. По този начин се гарантира публичността при възлагане на настоящата обществена поръчка, респ. прозрачността при разходването на финансовите средства на Възложителя. 
5. Възможност за представяне на варианти в офертите.
Не се допускат варианти в офертите.
6. Срок и място за изпълнение на поръчката.
6.1. Срок за изпълнение на поръчката: 24 (двадесет и четири) месеца, считано от датата на сключване на договор или до достигане на прогнозната стойност, което от събитията настъпи по-рано.
6.2. Място на изпълнение на поръчката: Изпълнителят трябва да има оборудвана сервизна база, на територията на гр. Бургас или гр. Малко Търново. Сервизната база следва да е оборудвана с необходимата техника за извършване на основен, текущ ремонт и профилактика на автомобилите собственост на ТП ДГС Малко Търново.
7. Прогнозна стойност на поръчката:
7.1. Общата прогнозна стойност за изпълнение предмета на поръчката е 65 000 (шестдесет и пет хиляди) лева без ДДС, разпределена както следва:
7.2. В ценовото си предложение, всеки участник следва да предложи и процент търговска отстъпка от актуалната единична цена на резервните части и консумативи, необходими за извършването на техническото обслужване и ремонта на автомобилите, незаявени в списъка /таблицата/ – част от ценовата оферта.
7.2.1. Процентът на търговска отстъпка се прилага към действащите цени в търговската мрежа към момента на заявката и той остава постоянен за срока на договора. 
7.2.2. Предложената търговка отстъпка задължително следва да е цяло число. 
7.2.3. Процентът на търговската отстъпка не може да бъде по-голям от 15 %. 
7.2.4. Проценти, посочени над максимално определения, ще се приемат за равни на него.
7.3. ВЪЗЛОЖИТЕЛЯТ няма задължение за цялостно усвояване на посочения финансов ресурс и посочените видове и количества услуги, както и може да заявява допълнителни такива в рамките на общата стойност по сключеният договор. 
7.4. В посочената обща двугодишна цена се включват всички разходи, свързани с качественото и срочно изпълнение на поръчката в описания вид и обхват.
7.5. Предлаганата цена за извършвани ремонтни дейности трябва да е максимум 20,00 лв., без включен ДДС, за положен труд на база един астрономически час.
7.5.1. Отчитането на свършената работа ще се извършва на база реално изразходено сервизно технологично време, измервано в астрономически часове от по 60 (шестдесет) минути, като за конкретна ремонтна дейност, сервизните часове няма да надвишават нормативно определените сервизни нормовремена, посочени в Приложения № 1-6 на Наредба № 24 от 08 март 2006 г. за задължителното застраховане по чл. 249, т.1 и т.2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства;
7.5.2. Оферти, които надхвърлят максималната стойност от 20,00 лв., без включен ДДС, за извършвани ремонтни дейности ще бъдат предложени за отстраняване, поради несъответствие с това предварително обявено условие.
7.6. В цената трябва да са включени всички допълнителни разходи за труд и механизация, транспортни и доставно складови разходи, печалба и др.
7.7. Данните в Ценовото предложение се отпечатват или попълват с неизтриваемо мастило  и се подписват от лице или лица, надлежно упълномощени за това от името на участника.
8. Финансиране и схема на плащане:
8.1. Финансиране:
Финансирането ще се осъществява със собствени средства на ТП ДГС Малко Търново.
8.2. Схемата на плащане. 
Разплащането на изпълнените и приети работи по договора ще се извършва в срок до 30 (тридесет) дни срещу представена фактура и приемо-предавателен протокол, подписан от ВЪЗЛОЖИТЕЛЯ и ИЗПЪЛНИТЕЛЯ или техни представители. При плащането Изпълнителят следва да представи на Възложителя и заверено копие на фактура за вложените резервни части за МПС, необходими за ремонта, като няма право да начислява надценка над цената предложена от него в ценовото им предложение.
Извършените услуги по техническо обслужване и ремонти на автомобилите ще бъдат заплащани по банков път след представяне на:
-Оригинална фактура съдържаща марката, модела, подробно описание на извършените операции с нормовремената им и описание на вложените резервни части. 
9. Гаранции. Условия и размер.
9.1. Гаранция за изпълнение съгласно чл. 111, ал. 2 от ЗОП е определена в размер на 3% от стойността на договора без ДДС.
Същата може да се предостави в една от следните форми:
1. Парична сума;
2. Банкова гаранция;
3. Застраховка, която обезпечава изпълнението чрез покритие на отговорността на изпълнителя.
Гаранциите във формата на парична сума да се внасят по банков път по сметка на ТП ДГС Малко Търново: IBAN: BG77 CECB 9790 10 F0 05 87 00, BIC: CECBBGSF, при „ЦКБ” АД, клон Бургас.
Банковата гаранция – оригинал на безусловна, неделима и неотменяема банкова гаранция, издаден от българска или чуждестранна банка следва да е със срок на валидност: с 30 /тридесет/ дни по–дълъг от срока на договора. При представяне на гаранцията за изпълнение, в платежното нареждане или в банковата гаранция изрично се посочва договора, за които се представя гаранцията.
Гаранция под формата на Застраховка, която обезпечава изпълнението чрез покритие на отговорността на изпълнителя, следва да отговаря на следните изисквания:
· застрахователната сума по застраховката следва да бъде 3 (три) % от стойността на договора без ДДС;
· застраховката трябва да бъде сключена за конкретния договор и в полза на ТП ДГС Малко Търново;
· застрахователната премия трябва да е платима еднократно;
- срокът на валидност на гаранцията следва да е 30 календарни дни след крайния срок на договора.
Участникът избира сам формата на гаранцията за изпълнение. Когато избраният за изпълнител е обединение, което не е ЮЛ, всеки от съдружниците в него може да е наредител по банковата гаранция, съответно вносител на сумата на гаранцията или титуляр на застраховката. 
Участникът, определен за изпълнител на обществената поръчка, представя документът за предоставената гаранция за изпълнение на договора при неговото сключване.
9.2. Задържане и освобождаване на гаранцията за изпълнение.
Условията, при които гаранцията за изпълнение се задържа или освобождава се уреждат с договора за възлагане на обществената поръчка между Възложителя и Изпълнителя.
Договорът за възлагане на обществената поръчка не се сключва преди спечелилият участник да представи гаранция за изпълнение.
Възложителят освобождава гаранцията за изпълнение без да дължи лихви за периода, през който средствата законно са престояли при него.
10. Срокът на валидност на офертите е 3 (три) месеца, считано от датата,  посочена за краен срок за получаване на оферти, съгласно Обявлението за обществена поръчка. 
Участникът ще бъде отстранен от участие в процедурата за възлагане на настоящата обществена поръчка, ако представи оферта с по–кратък срок за валидност и откаже да го удължи, при поискване от Възложителя.
[bookmark: _Toc291768601][bookmark: _Toc294684419][bookmark: _Toc315683012]11. Документация за участие и разяснения по нея: Възложителят предоставя пълен достъп по електронен път до документацията за участие в процедурата на следния Интернет адрес: http://www.uidp-sliven.com/procedures/, по партидата на ТП ДГС Малко Търново. Всички разяснения по документация ще бъдат публикувани на същият интернет адрес. 

РАЗДЕЛ ІІ. ИЗИСКВАНИЯ КЪМ УЧАСТНИЦИТЕ
1. Общи изисквания и условия за участие
Участник в процедура за възлагане на ОП може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги, съгласно законодателството на държавата, в която то е установено. 
В случай че, участникът участва като обединение, което не е регистрирано като самостоятелно юридическо лице, участниците в обединението сключват споразумение (или друг документ), в което следва да са предвидени: правата и задълженията на участниците в обединението; разпределението на отговорността между членовете на обединението и дейностите, които ще изпълнява всеки член на обединението. Документът трябва да бъде представен от участника в копие.
Участниците в обединението трябва да определят партньор, който да представлява обединението, като същият може да е посочено в договора, или в друг документ, подписан от членовете на обединението.
Не се допускат промени в състава на обединението след подаване на офертата. 
Когато участникът, определен за изпълнител е неперсонифицирано обединение на физически и/или юридически лица, възложителят няма изискване за създаване на юридическо лице, но договорът за обществена поръчка се сключва след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ на създаденото обединение или еквивалентни документи съгласно законодателството на държавата, в която обединението е установено. 
При участие на клон на чуждестранно лице се спазват изискванията на чл. 36 от ППЗОП.
Лице, което участва в обединението или е дало съгласие и фигурира като подизпълнител в офертата на друг участник, не може да представя самостоятелна оферта.
В процедурата за възлагане на ОП едно физическо или юридическо лице може да участва само в едно обединение.
Подизпълнители. Допустимо е участието на подизпълнител(и) при условията на чл. 66 от ЗОП. Участниците посочват в офертата подизпълнителите и дела от поръчката, който ще им възложат. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят изисква замяна на подизпълнител, когато той не отговаря на съответните критерии за подбор или за него са налице основания за отстраняване. Независимо от възможността за използване на подизпълнители, отговорността за изпълнение на договора за обществена поръчка е на изпълнителя.
Информация относно използването на подизпълнители – се представя еЕЕДОП от подизпълнителя. Изискванията към подизпълнителите се прилагат съобразно вида и дела на тяхното участие.
Използване капацитета на трети лица. Участниците могат да се позоват на капацитета на трети лица, независимо от правната връзка между тях, по отношение на критериите свързани с икономическото и финансовото състояние, техническите способности и професионалната компетентност. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Възложителят има право да изисква от участника да замени посоченото от него трето лице, ако то не отговаря на някое от условията по-горе.
2. Изисквания към личното състояние на участниците:
Обстоятелства по чл. 54, ал. 1 от ЗОП, наличието на които е основание за отстраняване на участниците. 
От участие в обществената поръчка се отстранява участник, за който е налице което и да е от обстоятелствата по чл. 54, ал. 1, т. 1, т. 2, т. 3, т. 4, т. 5, т. 6 и т. 7 от ЗОП, а именно:
2.1. е осъден с влязла в сила присъда, освен ако е реабилитиран, за престъпление по чл. 108а, чл. 159а–159г, чл. 172, чл. 192а, чл. 194–217, чл. 219–252, чл. 253–260, чл. 301–307, чл. 321, 321а и чл. 352–353 е Наказателния кодекс;
2.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;
2.3. има задължения за данъци и задължителни осигурителни вноски по смисъла на чл. 162, ал. 2, т. 1 ДОПК и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; 
това правило не се прилага, когато:
- се налага да се защитят особено важни държавни или обществени интереси;
- размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година (чл. 54, ал. 3 ЗОП);
2.4. е налице неравнопоставеност в случаите по чл. 44, ал. 5 ЗОП; 
2.5. е установено, че:	
а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
2.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен; 
2.7. за когото е налице конфликт на интереси по смисъла на §2, т. 21 от ДР на ЗОП, който не може да бъде отстранен.
Обстоятелства по чл. 55, ал. 1 от ЗОП, наличието на които е основание за отстраняване на участниците. 
От участие в обществената поръчка се отстранява участник, за който е налице обстоятелствата по чл. 55, ал. 1, т. 1 от ЗОП, а именно:
2.8. който е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен. 
Основанията чл. 54, ал. 1, т. 1, т. 2 и т. 7 от ЗОП, се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по ал. 1, т. 1, 2 и 7 се отнасят и за това физическо лице.
Важно: Когато изискванията по т. 2.1, т. 2.2, т. 2.7 относно личното състояние на участниците в процедурата се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по т. 2.1, т. 2.2, т. 2.7 се попълва в отделен еЕЕДОП за всяко лице или за някои от лицата. В тези случаи обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект. . 
Специфични национални основания за изключване:
2.9. не може да участва в процедурата пряко или косвено физическо или юридическо лице, за което е налице забраната по чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако не е налице изключение по чл. 4 от ЗИФОДРЮПДРКТЛТДС. Участниците декларират в Част III: Основания за изключване, буква Г от еЕЕДОП, дали дружеството – участник е регистрирано в юрисдикция с преференциален данъчен режим. В случай че, дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение. 
2.10. Не може да участва лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за ОП или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице. Участникът декларира липсата на посоченото основание за отстраняване от участие в процедурата в Част III: Основания за изключване, буква Г от ЕЕДОП. 
2.11. участниците в настоящата процедура следва да не са свързани лица по смисъла на §2, т. 45 от ДР на ЗОП, във връзка с §1, т. 13 и 14 от ДР на Закона за публичното предлагане на ценни книжа  с други участници в процедурата – чл.107, т.4 от ЗОП. Участникът декларира липсата на свързаност с други участници в процедурата в Част III: Основания за изключване, буква Г от ЕЕДОП. 
ВАЖНО!!! Съгласно чл. 46, ал. 1 от ППЗОП, участниците са длъжни да уведомят писмено възложителя в 3-дневен срок от настъпване на обстоятелствата по чл. 54, ал. 1, чл. 101, ал. 11 от ЗОП и по чл. 55, ал. 1, т. 1 от ЗОП. При участие на подизпълнители или използване капацитета на трети лица, за същите следва да не са налице горните основания за отстраняване от процедурата. Основанията за отстраняване на участник, от настоящия раздел се прилагат и когато участникът в процедурата е обединение от физически и/или юридически лица и за член на обединението е налице някое от основанията за отстраняване.
Съгласно чл. 56, ал. 1 ЗОП, участник, за когото е налице някое от основанията за отстраняване има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.
Възложителят отстранява от процедурата участник, за когото е налице някое от обстоятелствата по т.2.1 до т. 2.11, възникнали преди или по време на процедурата
3. Технически и професионални способности, условия за изпълнение на поръчката: 
3.1. Изисквания за правоспособност за упражняване на професионална дейност: 
Участниците следва да бъдат вписани в Търговският регистър на Агенция по вписванията, а за чуждестранни лица – в аналогични регистри, съгласно законодателството на държавата членка, в която са установени.
При участие на обединение, което не е юридическо лице, изискването за регистрация се доказва от всеки участник в обединението, който ще извършва дейностите по предмета на поръчката съобразно разпределението на участието на лицата при изпълнение на дейностите, предвидено в договора за създаване на обединение.
3.2. Изисквания за икономическо и финансово състояние:
Възложителят не поставя изискване.
3.3. Изисквания за технически и професионални способности:
3.3.1. Участникът следва да разполага с технически лица за изпълнение предмета на поръчката (минимум двама), които имат професионален опит за изпълнението на предмета на поръчката. Обстоятелствата удостоверяващи изискването се описват в еЕЕДОП.
3.3.2. Участникът трябва да разполага със сервиз на територията на гр. Бургас или гр. Малко Търново, в който ще бъде извършвано техническо обслужване и ремонта на автомобилите. Обстоятелствата удостоверяващи изискването се описват в еЕЕДОП.
Забележка: 
При участие на подизпълнители, същите следва да отговарят на горепосочените изисквания за технически и професионални способности по т. 3. „Технически и професионални способности, условия за изпълнение на поръчката“, съобразно вида и дела от поръчката, който ще изпълняват.
Съгласно чл. 65 от ЗОП, участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. По отношение на критериите, свързани с професионална компетентност, участниците могат да се позоват на капацитета на трети лица, само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
Третите лица трябва да отговарят на съответните критерии за подбор, за доказването на които участникът се позовава на техния капацитет

РАЗДЕЛ ІІІ. УКАЗАНИЕ ЗА ПОДГОТОВКА НА ОФЕРТА

[bookmark: _Toc355016341]Обменът на документи и съобщения между Възложители, кандидати, участници и изпълнители на обществени поръчки се осъществява чрез Централизираната електронна платформа.
Документи, свързани с участие в настоящата обществена поръчка, се подават чрез платформата съобразно правилата за нейното използване (https://app.eop.bg/today).
1. Съдържание на офертите и изисквания:
1.1. Участниците задължително предоставят ЕЕДОП, като той трябва да бъде цифрово подписан и приложен към пакета документи за участие в процедурата. След попълване на ЕЕДОП трябва да бъде подписан с квалифициран електронен подпис на лицето/лицата по чл. 40 от ППЗОП.
Възложителят предоставя образец на ЕЕДОП за процедурата с останалата документация за обществената поръчка – Образец № 11.
Участникът декларира липсата на основанията за отстраняване чрез представяне на единен европейски документ за обществени поръчки (ЕЕДОП).
Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.
 Когато участникът е обединение, което не е юридическо лице се представя ЕЕДОП за всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.
Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.
1.2 Документи за доказване на предприетите мерки за надеждност, когато е приложимо.
1.2.1 Техническо предложение, включващо:
1.2.2 Документ за упълномощаване, когато лицето, което подава офертата, не е законният представител на участника – с нотариална заверка на подписите;
1.2.3 Предложение за изпълнение на поръчката в съответствие с техническите спецификации и изискванията на възложителя – Приложение № 3;
1.2.4 Декларация по чл.59, ал.1, във вр. с чл.59, ал.3 от ЗМСИП - Приложение № 4;
1.2.5 Декларация по чл.42, ал.2, и т.2 от ЗМСИП - Приложение № 5;
1.2.6 Декларация за липса на свързаност с друг участник- Приложение № 8;
1.2.7 Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд - Приложение № 10;
1.2.8. Опис на приложените към офертата документи - Приложение № 1;

1.3. „Ценово предложение“ - Приложение № 6;
В ценовото предложение се посочва крайна обща цена в лева без ДДС за доставката на авточастите и консумативите, необходими за извършването на техническото обслужване и ремонта на автомобилите /изписва се сборът от предложените единични цени за всички артикули, посочени в списъка /таблицата/, част от ценовата оферта/ .
В ценовото предложение се посочва и предложената от участника отстъпка в проценти от актуалната цена към момента на съответната заявка на авточасти и консумативи, необходими за извършването на техническото обслужване и ремонта на автомобилите, незаявени в списъка /таблицата/ – част от ценовата оферта.
В ценовото предложение се посочва и предлаганата от участника цена за извършване на ремонтни дейности в лева без ДДС, за положен труд за 1 /един/ сервизен час. 
Отчитането на свършената работа ще се извършва на база реално изразходено сервизно технологично време, измервано в астрономически часове от по 60 (шестдесет) минути, като за конкретна ремонтна дейност, сервизните часове няма да надвишават нормативно определените сервизни нормовремена, посочени в Приложения № 1-6 на Наредба № 24 от 08 март 2006 г. за задължителното застраховане по чл. 249, т.1 и т.2 от Кодекса за застраховането и за методиката за уреждане на претенции за обезщетение на вреди, причинени на моторни превозни средства.
Предлаганата цена за извършваните ремонтни дейности трябва да е до максимум 20,00 лв., без включен ДДС за положен труд на база един астрономически час.
Оферти, които надхвърлят максималната стойност от 20,00лв., без включен ДДС, за извършвани ремонтни дейности ще бъдат предложени за отстраняване, поради несъответствие с това предварително обявено условие.
Ценовото предложение трябва да съответства на изискванията на възложителя за изпълнение на поръчката. В противен случай, участникът се отстранява.
Участникът е единствено отговорен за евентуално допуснати грешки и пропуски в изчисленията на предложените от него цени, което удостоверява с подпис и печат на всеки един документ, включен в ценовото предложение.

Важно!
Извън ценовото предложение не трябва да е посочена никаква информация за цената. Участници, които по какъвто и да е начин са включили някъде в офертата си извън ценовото предложение елементи, свързани с предлаганата цена (или части от нея), ще бъдат отстранени от участие в процедурата.
Всички документи, свързани с предложението, трябва да бъдат на български език или в превод на български език. Ако в предложението са включени документи, референции или сертификати на чужд език, същите трябва да са придружени от официален превод на български език.
1.4. С подаването на оферта се счита, че участникът се съгласява с всички условия на Възложителя, ч т.ч. с определения срок на валидност на офертите и с проекта на договор.
*Забележка: При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, Документацията за участие, обявлението за обществената поръчка, а при необходимост могат да следват инструкциите за попълване на стандартния образец, приети от Европейската комисия и Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки, достъпни на електронен адрес: http://eur-lex.europa.eu/legal-content/BG/TXT/?uri=CELEX%3A32016R0007
2. Подаване на оферта.
2.1. Обменът на документи и съобщения между Възложителя и участници и изпълнители на обществени поръчки се осъществява чрез централизираната платформа. 
2.2. Документите по т. 2.1 се криптират с уникален ключ, генериран в интернет браузър на потребителя.
2.3. Генерираният ключ се съхранява единствено от всеки участник, който следва да декриптира с него документите в платформата, в периода от изтичането на срока за получаване на оферти до обявените дата и час за тяхното отваряне.
2.4. За участниците, допуснати до етап отваряне на ценови предложения, генерираният ключ се съхранява от всеки участник, който следва да декриптира с него документите в платформата в периода от изпращането на съобщението за отваряне на ценовите предложения до обявените дата и час за тяхното отваряне.
Забележка: Участници, които не са декриптирали документите по т. 2.1 в срока по т. 2.3 или 2.4  се отстраняват от участие на основание чл. 107, т. 5 от ЗОП. 
РАЗДЕЛ IV. РАЗГЛЕЖДАНЕ НА ОФЕРТИТЕ. 
3.1. Получените оферти се отварят на публично заседание в ЦАИС чрез публичния линк на обществената поръчка. 
3.2. Офертите ще бъдат отворени, разгледани, оценени и класирани от комисия, която ще започне своята работа в посочения в Обявлението за обществена поръчка час и дата. При промяна в датата и часа на отваряне на офертите участниците ще се уведомят чрез съобщение на платформата.
3.3. Най-малко 24 часа преди датата на отваряне на Ценовите предложения участниците ще се уведомяват за датата и часа на отварянето им чрез автоматично генерирани съобщения в платформата.

РАЗДЕЛ V. МЕТОДИКА ЗА ОЦЕНЯВАНЕ. 
Критерии за оценка на ценовите предложения. Показатели и начин на оценка (Методика)

Обществената поръчка се възлага въз основа на Икономически най-изгодната оферта, с критерии за възлагане „най-ниска цена“, като на първо място се класира, участникът събрал най - много точки за изпълнение на поръчката, изчислени по следната формула :

КО = К1+К2+К3

КО – комплексна оценка – максимален брой точки 100 т.

К1 – крайна обща цена за доставка на основните авточасти и консумативи – 45 точки - крайната обща цена се образува от сбора на предложените единични цени за резервни части и консумативи, описани в ценовата оферта.

К2 – процент отстъпка на резервни части и консумативи, извън посочените в списъка - ценовата листа – 15 точки;
К3 – цена за положен труд за 1 астрономически (сервизен) час – 40 точки.

К1 = Кmin/Кn*45 – където:
Кmin – най–ниска обща цена за основните авточасти и консумативи, предложена от участник;
Кn – обща цена за основните авточасти и консумативи, предложена от конкретния участник;
По показателя К1 „Крайна обща цена за основните авточасти и консумативи“ се оценява предложената от участника обща стойност на основните резервни части в левове без ДДС, посочени в списъка – ценовата листа към образеца на ценовото предложение. Предложената обща стойност се посочва за целите на оценяването и представлява сборът от единичните цени на основните резервни части, включени в списъка – ценова листа към образеца на ценовото предложение.

К2 = Ко/Кmax*15 – където:

Ко – процент отстъпка от авточасти и консумативи, незаявени в списъка, предложена от конкретния участник;
Кmax – най–висок процент отстъпка, предложена от участник за авточасти и консумативи, незаявени в списъка, предложена от участник;
По показателя К2 „Отстъпка от цената на резервните части, извън посочените в списъка-ценова оферта“ се оценява предложената от участника отстъпка от продажните цени на дребно на всички резервни части, извън посочените в списъка – ценова листа. 

К3 = Кmin/Кр*40 – където:

Кmin – най–ниска цена за положен труд за 1 астрономически час, предложена от участник;
Кр – цена за положен труд за 1 астрономически (сервизен) час, предложена от конкретния участник;
По показателя К3 „Цена за положен труд за 1 астрономически час“ се оценява предложената от участника цена за един астрономически (сервизен) час без ДДС.


РАЗДЕЛ VІ. ПРИЛОЖЕНИЯ И ОБРАЗЦИ
1. Решение на Директора на ТП ДГС Малко Търново за откриване на процедура за възлагане на ОП;
2. Обявление за обществена поръчка;
3. Условия за участие, пълно описание на предмета на поръчката и указания за подготовка на офертата;
4. Опис на приложените към офертата документи - Приложение № 1
5. Заявление за участие по образец – Приложение № 2;
6. Предложение за изпълнение на поръчката - Приложение № 3;
7. Декларация по чл.59, ал.1, във вр. с чл.59, ал.3 от ЗМСИП - Приложение № 4;
8. Декларация по чл.42, ал.2, й т.2 от ЗМСИП - Приложение № 5;
9. Ценово предложение-Приложение№ 6;
10. Проект на договор - Приложение № 7;
11. Декларация за липса на свързаност с друг участник - Приложение № 8.
12. Декларация за конфиденциалност по чл. 102, ал. 1 и ал. 2 от ЗОП - Приложение № 9.
13. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд– Приложение № 10;
14. Електронен единен европейски документ за обществени поръчки (еЕЕДОП), а когато е приложимо - еЕЕДОП за всеки от участниците в обединението, за всеки подизпълнител и за всяко лице, чиито ресурси ще бъдат ангажирани в изпълнението на поръчката - Приложение № 11;
15. Техническа спецификация Приложение № 12;

РАЗДЕЛ VІІ. ЗАКЛЮЧИТЕЛНИ РАЗПОРЕДБИ.
Подлежащи на обжалване актове.
Всяко решение на Възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията. На обжалване подлежат и действия или бездействия на Възложителя, с които се възпрепятства достъпът или участието на лица в процедурата.
Подаване на жалби.
Жалба се подава до Комисията за защита на конкуренцията с копие до Възложителя, чието решение се обжалва.
Производството по обжалване решенията на Възложителя, негови действия и бездействия протича по реда на чл. 196 и сл. от ЗОП.
Срокове.
При изчисляване на сроковете във връзка настоящата процедура участниците следва да съблюдават и разпоредбите на чл. 28 от ППЗОП.
В случай на идентифициране на несъответствия между Документация, Обявление и Решение  за откриване на обществена поръчка и приложени образци, да се прилага с приоритет както следва: Обявление, Решение, Документация (Указания за подготовка на офертите, Техническа спецификация, Проект на договор, Образци и Указания за подготовка на образците).

